Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 656

5. Magasból leesés 5.1. A magasból leesést alkalmas berendezéssel, így különösen megfelelõ védelemmel kialakított állványszerkezet alkalmazásával kell megakadályozni. Az állványoknak szilárdnak, elegendõen magasnak kell lenniük, és legalább egy lábdeszkával, egy középdeszkával és egy korláttal vagy azzal egyenértékû megoldással kell rendelkezniük. 5.2. Magasban munkát csak megfelelõ és alkalmas berendezéssel, illetve kollektív mûszaki védelem biztosításával (pl. emelõ-plató, védõháló, védõrács, mobil szerelõállvány) szabad végezni. Amennyiben a munka természete miatt ilyen berendezések alkalmazása nem lehetséges, megfelelõ hozzáférési megoldásról kell gondoskodni, és a munkát végzõ részére a magasból való lezuhanás megelõzésére kialakított egyéni védõeszközt kell biztosítani. 5.3. A munkavállalók lezuhanása és a felhasznált anyagok leesése ellen elsõdlegesen biztonságot nyújtó berendezésekkel kell a védelmet kialakítani. Amennyiben erre nincs mód, akkor egyéni védõeszközt kell alkalmazni. 5.4. A leesés elleni védelem méretezett és megfelelõen rögzített lefedéssel, vagy 1 méter magas, háromsoros, 0,3 m-nél nem nagyobb osztásközû, lábdeszkával, középdeszkával, valamint korláttal, illetve ezekkel egyenértékû védelmet nyújtó megoldással biztosítható. Védõháló, illetve védõrács alkalmazása esetén annak lyukmérete a 10 cm× 10 cm-t nem haladhatja meg. 5.5. Földmunkák végzésekor:

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes